Полк уахътыншэм и сатырхэм хэувэнухэм гу зылъатапхъэ
Накъыгъэм и 9-м Налшык и уэрам нэхъыщхьэм ирикIуэнущ Полк уахътыншэм хэтхэр. Абыхэм фахыхьэ фи Iыхьлы гъунэгъухэм ящыщу армэм, флотым и ветераным, тылым щылэжьам, партизаным, фашист хьэп-сым щаIыгъам и сурэтыр фIыгъыу. Апхуэдэ парадым зэи къыхэмыхьэжыну нэхъыжьым и фэеплъыр щывгъэлъапIэ.
Гупыр сыхьэти 10-м щегъэжьауэ КъБР-м и Профсоюзхэм я федерацэм и унэм деж щызэхэувэу щIадзэнущ я гупэр Толстойм и уэрамымкIэ хуэгъэзауэ. Сыхьэт 11-м къежьэнурэ, Лениным и уэрамым тетурэ ЗэгурыIуэныгъэ утым къызэпрыкIынущ икIи Балъкъэр уэрамым нэс кIуэнущ.
ДыныволъэIу мы Iуэхур зэщIэзыгъэуIуэну зи пщэ иралъхьахэм къагъэувхэр вгъэзэщIэну.
ФызыщIэупщIэн щыIэмэ, фепсалъэ хъунущ Битокъу Маринэ (телефоныр 89286919946), Романовская Аннэ (8903 42-66-101), Челикин Артём (89289141784), Битокъу Тамарэ (89280819914), Сарбашевэ Iэминэ (89280776783).
